ⵉⴳⵊⴷⴰ ⵏ ⵢⵉⵔⴰⵇⵍ

ⵉⴳⵊⴷⴰ ⵏ ⵢⵉⵔⴰⵇⵍ ⵏⵖ ⵡⵉⵏ ⵢⵉⵔⴰⵇⵍⵉⵙ ⵎⴽⵍⵍⵉ ⵜⵜⵡⴰⵙⵙⴰⵏⵏ ⴳ ⵉⵣⵎⴰⵣ ⵉⴽⵍⴰⵙⵉⴽⵉⵢⵏ ⵉⵇⴱⵓⵔⵏ, ⵉⴳⴰ ⵢⵉⵙⵎ ⵍⵍⵉ ⵙⵎⵎⴰⵏ ⵉⵕⵓⵎⴰⵏⵏ ⵉ ⵓⴳⵯⵍⵥⵉ  ⵍⵍⵉ ⵉⵣⴷⴰⵢⵏ ⵉⵍⵍ ⴰⵎⵍⵍⴰⵍ ⴰⵏⴰⵎⵎⴰⵙ ⴷ ⵓⴳⴰⵔⴰⵡ ⴰⵟⵍⴰⵏⵟⵉⵚ/ⴰⵟⵍⴰⵚⵉ, ⴷ ⵍⵍⵉ ⵉⵜⵜⵡⴰⵙⵙⵏⵏ ⴰⵙⵙ ⴰⴷ ⵙ ⵢⵉⵎⵉ ⵏ ⵓⴷⵔⴰⵔ ⵏ ⵟⴰⵕⵉⵇ. ⵉⵜⵜⵓⵥⴽⴰ ⵢⵉⵎⵉ ⴰⴷ ⴳ ⵙⵉⵏ ⵉⴷⵔⴰⵔⵏ ⴷⵓⵙⵏⵉⵏ ⵎⵎⵢⴰⵏⴰⵍⵏⵉⵏ ⴳⵔⴰⵜⵙⵏ: ⴰⵥⵕⵓ ⵏ ⵓⴷⵔⴰⵔ ⵏ ⵟⴰⵕⵉⵇ(ⴽⴰⵍⴱ ⵙ ⵜⵍⴰⵜⵉⵏⵜ) ⵖⴼ ⵓⴳⵎⵎⴰⴹ ⴰⵡⵕⵓⴱⴱⵉ, ⴷ ⵓⴷⵔⴰⵔ ⵏ ⵎⵓⵙⴰ (ⵎⵓⵏⵣ ⴰⴱⵉⵍⴰ/ⴰⴱⵢⵍⴰ) ⵖⴼ ⵓⴳⵎⵎⴰⴹ ⴰⵎⵖⵔⵉⴱⵉ. ⴽⴽⴰⵏ ⵜ ⵉⵏⵏ ⵉⴳⵊⴷⴰ ⴰⴷ ⴳⴰⵏ ⵢⴰⵏ ⵢⵉⵏⵉⴳⵍ ⵉ ⵉⵕⵓⵎⴰⵏⵏ, ⵉⴷⴷⵖ ⴽⴽⴰⵏⵜ ⵜ ⵏⵏ ⴰⵔ ⴱⵟⵟⵓⵏ ⴳⵔ ⵓⵎⴰⴹⴰⵍ ⴰⵏⵖⵔⴰⵎ (ⵍⵍⵉ ⵎⵉ ⵙⵎⵎⴰⵏ "ⵉⵍⵍ ⵏⵏⵖ") ⴷ ⵓⵎⴰⴹⴰⵍ ⴰⴷⵔⵓⴳⴰⵏ ⴷ ⵢⵉⵏⵎⵉⵣⵉ ⵏ ⵓⴳⴰⵔⴰⵡ ⴰⵟⵍⴰⵚⵉ ⵓⵔ ⵉⵜⵜⵡⴰⵙⵙⵏⵏ.ⵉⴳⵊⴷⴰ ⵏ ⵢⵉⵔⴰⵇⵍ (ⵙ ⵜⵚⴱⵍⵢⵓⵏⵉⵜ)

 ⵓⵎⵉⵢ ⴰⵡⵢⵓⵏⴰⵏ ⴷ ⵜⵡⵓⵔⵉⵡⵉⵏ ⵏ ⵢⵉⵔⴰⵇⵍ 
ⵓⵙⵉⵏ ⴰⵙⵙⴰⵖ ⴰⴷ ⵉ ⵉⴳⵊⴷⴰ ⵙⴳ ⴷⴰⵔ ⵓⵎⵉⵢ ⴰⵡⵢⵓⵏⴰⵏ ⵍⵍⵉ ⵉⵜⵜⵢⵓⵙⵙⴰⵏⵏ, ⵙⴳ ⵜⵡⵓⵔⵉⵡⵉⵏ ⵜⵉⵙ ⵙⵉⵉⵏ ⴷ ⵎⵔⴰⵡ ⵏ ⵢⵉⵔⴰⵇⵍ. ⴷⴰ ⵉⵜⵜⵓⵏⵏⴰ ⵎⴰⵙ ⴷ ⴰⵏⴱⵔⴰⵣ ⵓⵎⵢⴰⵏ ⵉⵔⴰⵇⵍ ⵉⵥⴽⴰ ⵉⴳⵊⴷⴰ ⴰⴷ ⴳ ⵜⵉⵣⵉ ⵏ ⵓⵎⵓⴷⴷⵓ ⵏⵏⵙ ⴰⴼⴰⴷ ⴰⴷ ⵢⴰⵎⵥ ⵉⴼⵓⵏⴰⵙⵏ ⵏ ⵖⵉⵔⵢⵓⵏ, ⵍⵍⵉ ⵉⴳⴰⵏ ⵢⴰⵏ ⵓⵖⵥⵏ ⴱⵓ ⴽⵕⴰⴹⵜ ⵜⴼⴽⴽⵉⵡⵉⵏ ⵍⵍⵉ ⵜ ⵏⵏ ⵉⵎⵉⵍ ⵉⴽⴽⴰⵏ ⵉⵣⴷⵖ ⴳ ⵓⴼⵍⵍⴰⵢ ⵏ ⵓⵜⴰⵔⴰⵎ. ⴷ ⴰⵔ ⵜⵜⵉⵏⵉⵏⵜ ⴽⵔⴰ ⵏ ⵜⵓⵍⵍⵉⵙⵉⵏ ⵎⴰⵙ ⴷ ⵉⵔⴰⵇⵍ ⵏⵜⵜⴰ ⴰⴷ ⵉⴼⵅⵙⵏ/ⵉⵙⴼⵔⴰⵙⵙⵉⵏ ⴰⵥⵕⵓ ⴰⴼⴰⴷ ⴰⴷ ⵉⵕⵥⵎ ⵉⵎⵉ ⴰⴷ, ⵍⵍⵉ ⵎⵉ ⵜⵍⴰ ⵜⵓⵔⵔⵓⵜ ⵏⵏⵙ ⴰⵜⵜⴰⵢⵏ ⵏ 15 ⵏ ⴽⵎ, ⴰⵢⵍⵍⵉ ⵉⵙⴽⵔⵏ ⵢⴰⵏ ⵓⴷⵖⴰⵔ ⵏ ⵓⵎⵙⴰⴳⴰⵔ  ⵏ ⵙⵉⵏ ⵢⵉⵍⵍⵏ ⵉⵅⴰⵜⵔⵏ, ⴷ ⴰⴷⵖⴰⵔ ⴰⴷ ⵍⵍⵉ ⵉⵍⴽⵎ ⴰⴷ ⵉⴳⴰⵏ ⴰⴷⵖⴰⵔ ⵍⵍⵉ ⵏⵏ ⴽⵓⵍⵍⵓ ⵢⴰⴳⴳⵓⴳⵏ ⴷ ⵍⵍⵉ ⵉⴳⴰⵏ ⴰⴼⵍⵍⴰⵢ ⵏ ⵓⵜⴰⵔⴰⵎ, ⴷ ⵓⵎⵓⴷⴷⵓ ⴰⴷ ⴰⴷ ⴷⴰⵔⵙ ⴽⵓⵍⵍⵓ ⵉⵖⵣⵣⵉⴼⵏ ⴳ ⵜⵓⴷⵔⵜ ⵏⵏⵙ.ⵓⵎⵉⵢ ⴰⵡⵢⵓⵏⴰⵏ (ⵙ ⵜⵄⵕⴰⴱⵜ)

 ⵉⴳⵊⴷⴰ ⵏ ⵢⵉⵔⴰⵇⵍ ⴳ ⵓⵎⵣⵔⵓⵢ ⴷ ⵉⵏⴰⴳⵍⵉⵡⵏ 
ⵣⵔⵉⵏ ⵉⴳⵊⴷⴰ ⵏ ⵢⵉⵔⴰⵇⵍ ⵜⴰⵙⴽⵯⴼⵍⵜ ⵏ ⴰⴷ ⴳⵏ ⵖⴰⵙ ⵜⵉⴼⵔⴰⵣ ⵜⵉⵙⴽⵏⴰⴽⴰⵍⵉⵏ ⴰⴼⴰⴷ ⴰⴷ ⵓⵖⴰⵍⵏ ⴰⴷ ⴳⵏ ⴰⴳⵣⵣⵓⵎ ⵏ ⵜⵙⵏⵓⵎⵉⵢⵜ ⴷ ⵓⵎⵣⵔⵓⵢ, ⴷ ⵜⵜⵓⴱⴷⴰⵔⵏ ⴳ ⵉⴷⵍⵉⵙⵏ ⵉⵇⴱⵓⵔⵏ ⵣⵓⵏ ⴷ ⵜⵉⵎⵢⵓⵙ ⵏ ⵓⴼⵍⴰⵟⵓⵏ, ⵍⵍⵉ ⵉⵥⴽⴰⵏ ⵜⴰⴳⵍⴷⵉⵜ ⵏ ⵡⴰⵜⵍⴰⵏⵜⵉⵙ ⵍⵍⵉ ⵉⵊⵍⴰⵏ ⴳ ⴷⴼⴼⵉⵔ ⵉⴳⵊⴷⴰ ⴰⴷ, ⴰⵢⵍⵍⵉ ⵉⵙⴽⴰⵏⵏ ⴷ ⴰⵢⵍⵍⵉ ⵉⵎⵎⴰⵍⵏ ⴰⴳⴳⵓⴳ ⵏⵏⵙⵏ ⵖⴼ ⵓⵎⴰⴹⴰⵍ ⴰⴽⴽⵯ ⵉⵜⵜⵡⴰⵙⵙⵏⵏ. ⴷ ⴰⵡⴷ ⵓⵙⵉⵏ ⵉⴳⵊⴷⴰ ⴰⴷ ⵢⴰⵏ ⵓⵙⵎⵉⴳⵍ ⴰⵇⴱⵓⵔ "Non plus ultra" ("ⵓⵔ ⵉⵍⵍⵉ ⴰⵡⴷ ⵢⴰⵜ ⴹⴰⵕⴰⵜ ⵏ ⵓⵢⴰⵏⵏ ) ⴳ ⵓⵣⵎⵣ ⵏ ⵜⵏⴽⵔⴰ, ⵃⵎⴰ ⴰⴷ ⵙⵎⵉⴳⵍⵏ ⵉⴱⵃⵔⵉⵢⵏ/ ⴰⴼⴰⴷ ⴰⴷ ⵜⵏ ⵓⵔ ⵣⵔⵉⵏ. ⴷ ⵢⵉⵙⵎ ⴰⴷ ⵉⵏⴼⵍⴰ ⵖⴼ ⵜⵖⵣⵉ ⵏ ⵓⵎⵣⵔⵓⵢ, ⵉⴷ ⵉⵙⵙⵎⵜⵔ ⵜⵏ ⵉⵢⵓⵏⴰⵏⵏ ⵙ "ⵉⴳⵊⴷⴰ ⵏ ⵡⴰⵟⵍⴰⵚ" ⵍⵍⵉ ⵉⵍⴰⵏ ⵜⴰⵡⵓⵔⵉ ⵜⴰⵏⵎⵖⵔⴰⴷⵜ (cosmic), ⴷⴰⵜ ⴰⴷ ⵉⵜⵜⵡⴰⵙⵙⵏ ⵙ ⵓⴷⵔⴰⵔ ⵏ ⵟⴰⵕⵉⵇ ( ⵊⵉⴱⵕⴰⵍⵜⴰⵕ) ⴹⴰⵕⵜ ⵏ ⵓⵕⵥⵥⵓⵎ ⴰⵡⵉⵙⵍⴰⵎ ⴳ ⵓⵙⴳⴳⵯⴰⵙ ⵏ 711.ⵢⴰⵏ ⵓⴷⵍⵉⵙ ⵏⵏⴰ ⵉⵙⴰⵡⴰⵍⵏ ⵖⴼ ⵉⴳⵊⴷⴰ ⴰⴷ

 ⴰⵙⵙⵎⵔⵙ ⴰⵜⵔⴰⵔ ⴳ ⵜⵥⵓⴳⴰⵢⵉⵏ (ⵜⵉⵎⴰⵜⴰⵔⵉⵏ ⵥⵍⵉⵏⵉⵏ) 
ⴰⵔ ⵜⵜⵓⵎⴰⵏⵏ ⵉⴳⵊⴷⴰ ⵏ ⵢⵉⵔⴰⵇⵍ ⴰⵎ ⵢⴰⵏ ⵢⵉⵏⵉⴳⵍ ⵉⴷⵓⵙⵏ ⴳ ⵜⵥⵓⴳⴰⵢⵜ  ⵏ ⵜⵀⵓⴳⴳⵔⴰ/ⵜⵎⵎⵓⵣⵖⴰ ⵜⴰⵡⵚⴱⵍⵢⵓⵏⵜ, ⵍⵍⵉⴳ ⵜⵜⵢⵓⵙⵎⵔⴰⵙⵏ ⵜⵉⴽⴽⵍⵜ ⵜⴰⵎⵣⵡⴰⵔⵓⵜ ⴳ ⵓⵣⵎⵣ ⵏ ⵓⴳⵍⵍⵉⴷ ⴽⴰⵕⵍⵓⵙ ⴰⵎⵣⵡⴰⵔⵓ ⵏ ⵚⵚⴱⵍⵢⵓⵏ (ⴰⵎⵏⴽⴰⴷ ⴰⴼⵓⵥⴰⵕ ⴰⵡⵕⵓⵎⴰⵏ ⴽⴰⵕⵍⵓⵙ ⵡⵉⵙ ⵙⵎⵎⵓⵙ). ⴰⵔ ⵜⵜⴰⵙⵉⵏ ⵉⴳⵊⴷⴰ ⴳ ⵜⵥⵓⴳⴰⵢⵜ ⴰⴷ ⵜⴰⴳⵓⵔⵉ "Plus ultra" ("ⵓⴳⴳⴰⵔ ⴹⴰⵕⵜ ⵏ ⵓⵢⴰ/ⵓⴳⴳⴰⵔ ⴰⵢⴷ ⵉⵍⵍⴰⵏ ⴹⴰⵕⵜ ⵏ ⵓⵢⴰⵏⵏ"), ⵍⵍⵉ ⵉⴳⴰⵏ ⵢⴰⵏ ⵓⵡⵏⵏⵉ ⴰⵍⴰⵜⵉⵏ ⵉⵎⵎⴰⵍⵏ ⵎⴰⵙ ⵉⴳⵊⴷⴰ ⴰⴷ ⴽⴽⴰⵏⵜ ⵉⵏⵏ ⴳⴰⵏ ⵢⴰⵜ ⵜⴰⴳⴳⵓⵔⵜ ⴷ ⵓⵔ ⴷ ⵜⵉⴳⵉⵔⴰ, ⴷ ⵍⵍⵉ ⵜⵜⵢⵓⵙⵏⴼⵍⵏ ⵙⴳ ⵜⴳⵓⵔⵉ ⵜⴰⵇⴱⵓⵔⵜ "Nec plus Ultra" ("ⵓⵔ ⵉⵍⵍⵉ ⵎⴰⵢⴷ ⵉⴳⴳⵓⵜⵏ ⵓⴳⴳⴰⵔ ⵏ ⵓⵢⴰⵏⵏ") ⴹⴰⵕⴰⵜ ⵜⵡⴰⴼⵉⵜ ⵏ ⵙⵏⴰⵜ ⵜⵎⵏⵥⴰⵡⵉⵏ ⵜⵉⵎⵉⵔⵉⴽⴰⵏⵉⵢⵉⵏ, ⴰⵢⵍⵍⵉ ⵉⵍⵓⵃⵏ ⵙ ⵜⵡⵏⴳⵉⵎⵜ ⵏ ⵎⴰⵙ ⴷ ⵉⴳⵊⴷⴰ ⵏ ⵢⵉⵔⴰⵇⵍ ⴳⴰⵏ ⴰⴼⵍⵍⴰⵢ ⵏ ⵉⵡⵜⵜⴰ ⴰⴽⴽⵯ ⵏ ⵓⵎⴰⴹⴰⵍ ⵉⵜⵜⵡⴰⵣⴷⵖⵏ.ⵖⴼ ⵉⴳⴷⴰ ⵏ ⵢⵉⵔⴰⵇⵍ

 ⵥⵕ ⵓⴳⴳⴰⵔ 

 ⵍⵎⵖⵔⵉⴱ
 ⵉⵔⴰⵇⵍ
 ⴰⵟⵍⴰⵏⵟⵉⵚ
 ⵚⵚⴱⵍⵢⵓⵏ

 ⵉⵙⴰⵖⵓⵍⵏ